Piawaian Pemprosesan Maklumat Persekutuan

Piawaian Pemprosesan Maklumat Persekutuan (FIPS) ialah satu set piawaian yang diumumkan secara terbuka dan dibangunkan oleh Institut Piawaian dan Teknologi Kebangsaan (NIST) untuk digunakan dalam sistem komputer bukan ketenteraan, agensi-agensi pemerintah dan kontraktor Amerika Syarikat. Piawaian FIPS menetapkan keperluan untuk memastikan keselamatan dan kebolehkendalian komputer serta bertujuan untuk kes di mana piawaian industri yang sesuai belum wujud. Banyak spesifikasi FIPS ialah versi piawaian yang diubah suai yang digunakan oleh komuniti teknikal, seperti Institut Piawaian Kebangsaan Amerika (ANSI), Institut Jurutera Elektrik dan Elektronik (IEEE), dan Pertubuhan Pemiawaian Antarabangsa (ISO).

 Bidang khusus pemiawaian FIPS 
Pemerintah Amerika Syarikat telah membangunkan pelbagai spesifikasi FIPS untuk menyeragamkan beberapa topik termasuklah:
 Kod, contohnya, kod daerah FIPS atau kod untuk menunjukkan keadaan cuaca atau petunjuk kecemasan. Pada tahun 1994, Pentadbiran Lautan dan Atmosfera Kebangsaan (NOAA) mula menyiarkan kod FIPS bersama-sama dengan siaran cuaca piawai mereka dari stesen-stesen tempatan. Kod ini mengenal pasti jenis kecemasan dan kawasan geografi tertentu seperti daerah yang terjejas oleh kecemasan.
 Piawaian penyulitan, seperti AES (FIPS 197), dan pendahulunya, DES 56-bit yang ditarik balik (FIPS 46-3).

 Piawaian keselamatan data 
Beberapa piawaian FIPS berkaitan dengan keselamatan sistem pemprosesan data. Sebahagiannya termasuklah penggunaan sistem eskrow kekunci.

 Catatan 

 Rujukan 

 Pautan luar 


Kategori:Pengekodan data statistik